

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 25.februārī Nr.69

 (protokols Nr.3, 21.p.)

**Par zemes nomas līguma slēgšanu**

Priekuļu novada pašvaldības dome izskata Veselavas pagasta zemnieku saimniecības “Vidus Birzītes” (turpmāk – Iesniedzējs) 2021.gada 29.janvāra iesniegumu (reģ.01.02.2021. Priekuļu novada pašvaldībā Nr.3.1-5.2/2021-734) par zemes nomas līguma noslēgšanu par zemes gabala “Kalna Mieriņi”, Veselavas pagastā, Priekuļu novadā, ar kadastra apzīmējumu 4294 001 0060 iznomāšanu lauksaimnieciskai izmantošanai.

Izvērtējot pašvaldības rīcībā esošo informāciju, konstatēts, ka:

1. Zemes vienība ar kadastra apzīmējumu 4294 001 0060, “Kalna Mieriņi”, Veselavas pagastā, Priekuļu novadā, 7,74 ha platībā ir valsts rezerves fonda zeme;
2. Pamatojoties uz “Zemes pārvaldības likuma” 17.panta 1.punktu un 2.punktu rezerves zemju pārvaldītājs ir vietējā pašvaldība un tai ir tiesības šo zemes gabalu iznomāt līdz brīdim, kad Ministru kabinets ir izdevis rīkojumu par tā ierakstīšanu zemesgrāmatā uz valsts vai pašvaldības vārda;
3. Likuma “Par pašvaldībām” 14.panta otrās daļas 3.punkts nosaka :*“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”;*
4. Neviena cita persona zemes gabalu nomāt nav pieteikusies;
5. Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 29.8 apakšpunkts nosaka, ka iznomātājs var nepiemērot nomas tiesību izsoli, ja tiek iznomāts *”neapbūvēts zemesgabals līdz 10 ha lauku teritorijā, kas tiek izmantots lauksaimniecībā, mežsaimniecībā vai ūdenssaimniecībā, uz termiņu ne ilgāk par sešiem gadiem, ja šo noteikumu 33.6. apakšpunktā noteiktajā termiņā pieteicies tikai viens pretendents”;*
6. Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi 30.4.apakšpunkts nosaka, ka nomas maksa šajā gadījumā tiek noteikta atbilstoši pašvaldībā apstiprinātajam zemes nomas pakalpojuma cenrādim;
7. Saskaņā ar SIA “Latio” izstrādāto zemes nomas pakalpojuma cenrādi zemes vienībai ar kadastra apzīmējumu 4294 001 0060 7,74 ha platībā noteikta nomas maksa 450,00 *euro* gadā.
8. Priekuļu novada pašvaldības 2019.gada 25.aprīļa Saistošo noteikumu Nr.6/2019 “Par pašvaldības neapbūvētas zemes nomu” 6.punkts nosaka “*rezerves zemes fonda zemes nomas līguma maksimālais termiņš ir divi gadi vai līdz brīdim, kad mainās iznomātās zemes pārvaldītājs. Priekuļu novada pašvaldībai ir tiesības vienpusēji lauzt nomas līgumu, ja Ministru kabinets izdod rīkojumu par iznomātā zemes gabala ierakstīšanu zemesgrāmatā uz valsts vārda, ja iznomātais zemes gabals tiek iekļauts zemes konsolidācijas projektā vai arī tiek piešķirs īpašumā kā līdzvērtīga zeme*”;
9. Saskaņā ar Administratīvo teritoriju un apdzīvoto vietu likuma Pārejas noteikumu 20. punktu pašvaldības, kuru administratīvi teritoriālās reformas ietvaros apvieno, var (..) iznomāt savu nekustamo īpašumu tikai pēc tam, kad saņemts pozitīvs apvienojamo pašvaldību finanšu komisijas lēmums.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu, likuma “Zemes pārvaldības likums” 17.panta 1.punktu un 2.punktu, Latvijas Republikas Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 29.8.apakšpunktu, 28.punktu un 30.4.apakšpunktu, Priekuļu novada pašvaldības 2019.gada 25.aprīļa Saistošo noteikumu Nr.6/2019 “Par pašvaldības neapbūvētas zemes nomu” 3.2. apakšpunktu un 6.punktu, Priekuļu novada domes Tautsaimniecības komitejas 2021.gada 18.februāra lēmumu (protokols Nr.3), elektroniski balsojot tiešsaistē, PAR –15 (Elīna Stapulone, Dace Kalniņa, Jānis Ročāns, Aivars Tīdemanis, Jānis Mičulis, Arnis Melbārdis, Aivars Kalnietis, Māris Baltiņš, Baiba Karlsberga, Normunds Kažoks, Sarmīte Orehova, Mārīte Raudziņa, Juris Sukaruks, Ināra Roce, Elīna Krieviņa), PRET –nav, ATTURAS –nav, Priekuļu novada dome **nolemj**:

1. Slēgt zemes nomas līgumu ar Veselavas pagasta zemnieku saimniecību “Vidus Birzītes”, reģ.Nr. 54101036921, juridiskā adrese “Caunītes”, Veselavas pagasts, Priekuļu novads, par zemes vienības “Kalna Mieriņi”, Veselavas pagastā, Priekuļu novadā, ar kadastra apzīmējumu 4294 001 0060, 7,74 ha platībā iznomāšanu.
2. Noteikt zemes nomas līguma termiņu no 2021.gada 01.marta līdz 2023.gada 28.februārim vai līdz brīdim, kad Ministru kabinets ir izdevis rīkojumu ierakstīt zemes vienību zemesgrāmatā uz valsts vārda.
3. Nomas maksu noteikt saskaņā ar zemes nomas pakalpojuma cenrādi 450,00 *euro* gadā.
4. Nomas līgumu slēgt pēc Cēsu novadā apvienojamo pašvaldību finanšu komisijas lēmuma saņemšanas.
5. Atbildīgā par lēmuma izpildi nekustamā īpašuma speciāliste L.S.Berovska.
6. Kontrole par lēmuma izpildi Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone